Eugen Mwaiposa

Eugen Elishiringa Mwaiposa (23 Novemba 1960 - 2 Juni 2015) alikuwa mwanasiasa wa kike wa CCM wa Tanzania na Mbunge wa jimbo la Ukonga kutoka 2010 hadi 2015.  

 Elimu 
Alizaliwa katika Mkoa wa Kilimanjaro akaanza elimu yake katika shule ya msingi ya Nkweseko 1967-1974. Alihitimu shule ya upili mnamo 1985 katika Shule ya Biashara Shinyanga (Shycom). 

Alihitimu kwenye Chuo Kikuu cha Uchumi wa Kitaifa na Uchumi wa Dunia, iliyojulikana hapo awali kama Taasisi ya Uchumi wa Juu "Karl Marx", huko Sofia, Bulgaria ambapo alipata shahada yake katika Uchumi wa Kimataifa mnamo 1986 hadi 1992. Kwenye Chuo Kikuu cha Strathclyde huko Glasgow, Uskoti, alipokea shahada ya uzamili mnamo 2007. 

 Kabla ya kujiunga na siasa 
Kabla ya kujiunga na siasa, Mwaiposa alifanya kazi kwa matawi tofauti ya benki ya CRDB jijini Dar es Salaam kutoka 1986 hadi 2008. 

Mwaiposa alikuwa mjasiriamali ambaye aliamini katika kuwapa wanawake maskini fursa ya kuanza biashara ndogondogo kwa wenyewe. Alikuwa mwenyekiti wa Kipunguni SACCOSS ambayo kusudi lake la pekee lilikuwa kutoa mikopo kwa watu au kikundi cha watu wanaohitaji mtaji na pia ilifanya kama benki kupata pesa kwa jamii. 

Alifariki mnamo 2015. Eugene Mwaiposa afariki dunia EATV Tears as MP Eugen Mwaiposa dies  Daily News 

 Marejeo 

Jamii:Waliofariki 2015
Jamii:Waliozaliwa 1960
Jamii:Wabunge wa Tanzania
Jamii:Wabunge wa Chama cha Mapinduzi